Document ID: 31989R2656

*****
ΚΑΝΟΝΙΣΜΟΣ (ΕΟΚ) αριθ. 2656/89 ΤΗΣ ΕΠΙΤΡΟΠΗΣ
της 31ης Αυγούστου 1989
σχετικά με τον καθορισμό, για την περίοδο εμπορίας 1989/90, της υπολογιζόμενης παραγωγής και, για την περίοδο εμπορίας 1988/89, της πραγματικής παραγωγής μπιζελιών, κουκιών, φουλιών και γλυκών λούπινων, καθώς και με την προσαρμογή του ποσού ενίσχυσής τους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα μπιζέλια, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 1104/88 (2), και ιδίως το άρθρο 3α παράγραφος 6,
Εκτιμώντας:
ότι το άρθρο 24α του κανονισμού (ΕΟΚ) αριθ. 3540/85 της Επιτροπής της 5ης Δεκεμβρίου 1985 σχετικά με τις λεπτομέρειες εφαρμογής των ειδικών μέτρων για τα μπιζέλια, τα κουκιά, τα φούλια και τα γλυκά λούπινα (3), όπως τροποποιήθηκε τελευταία από τον κανονισμό (ΕΟΚ) αριθ. 3870/88 (4), προσδιόρισε τα στοιχεία που πρέπει να καθορίζονται κατ' εφαρμογή του καθεστώτος των μέγιστων εγγυημένων ποσοτήτων· ότι πρέπει να καθορισθεί για την περίοδο εμπορίας 1989/90 η υπολογιζόμενη παραγωγή και για την περίοδο εμπορίας 1988/89 η πραγματική παραγωγή μπιζελιών, κουκιών, φουλιών και γλυκών λούπινων και να προσαρμοσθεί το ποσό ενίσχυσής τους·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1989/90 η υπολογιζόμενη παραγωγή μπιζελιών, κουκιών, φουλιών και γλυκών λούπινων που προορίζονται για ενίσχυση καθορίζεται σε 4 060 000 τόνους.
Άρθρο 2
Για την περίοδο εμπορίας 1988/89 η πραγματική παραγωγή μπιζελιών, κουκιών, φουλιών και γλυκών λούπινων που προορίζονται για ενίσχυση καθορίζεται σε 4 276 000 τόνους.
Άρθρο 3
Για την περίοδο εμπορίας 1989/90 η προσαρμογή που εφαρμόζεται στο ποσό ενίσχυση καθορίζεται σε:
- 2,62 Ecu ανά 100 χιλιόγραμμα για τα μπιζέλια, τα κουκιά και τα φούλια,
- 2,89 Ecu ανά 100 χιλιόγραμμα για τα γλυκά λούπινα που προσκομίζονται στην Ισπανία,
- 2,90 Ecu ανά 100 χιλιόγραμμα για τα γλυκά λούπινα που προσκομίζονται σε ένα κράτος μέλος.
Κατά συνέπεια, η ελάχιστη τιμή κάθε προϊόντος μειώνεται κατά το ίδιο ποσό που προσαρμόζεται το ποσό ενίσχυσης.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Αυγούστου 1989.

Labels: 3
17